Gal Gadot

Gal Gadot (; lahir 30 April 1985) ialah seorang pelakon, penerbit dan model fesyen wanita Israel. Sebagai seorang pelakon, Gadot dikenali dengan peranannya sebagai Gisele Yashar di dalam siri filem The Fast and the Furious. Pada tahun 2016, Gadot mula melakonkan watak Diana Prince / Wonder Woman di dalam siri filem DC Extended Universe, bermula dengan filem Batman v Superman: Dawn of Justice, disusuli sebagai watak utama di dalam filem Wonder Woman, Justice League (kedua-duanya 2017) dan Wonder Woman 1984 (2020).

Pada tahun 2013, beliau disenaraikan sebagai model fesyen dengan pendapatan kedua tertinggi di Israel.הדוגמניות המרוויחות ביותר בישראל  Forbes Israel, Jun 2013 Beliau merupakan wajah jenama Gucci untuk wangian Bamboo.Romeyn, Kathryn (9 Julai 2015). "Wonder Woman Gal Gadot is the Face of Gucci's New Fragrance". The Hollywood Reporter.

Pada tahun 2018, Gadot dimasukkan ke dalam senarai tahunan Time dari 100 orang yang paling berpengaruh di dunia, dan dia disenaraikan di kalangan pelakon yang paling berpenghasilan tinggi di dunia.

Kehidupan awal
Gal Gadot lahir di Petah Tikva, Israel dan membesar di Rosh HaAyin. Dalam Bahasa Ibrani, nama pertamanya bermaksud "ombak" dan nama keluarga beliau bermaksud "tebing sungai". Ibu bapa beliau kedua-duanya dilahirkan di Israel dan mereka telah menukar nama keluarga mereka daripada "Greenstein" kepada "Gadot".Appearance on Jimmy Kimmel Live, 15 Mac 2016. Bapa beliau, Michael Gadot ialah seorang jurutera manakala ibu beliau, Irit (née Weiss) ialah seorang guru. Beliau berketurunan Poland-Yahudi, Austria-Yahudi, Jerman-Yahudi dan Czech-Yahudi. Bermula umur 20 tahun, beliau berkhidmat selama dua tahun sebagai seorang pengganas dalam Pasukan Pertahanan Israel.Gal Gadot Is Wonder Woman: "She Is Not Relying on a Man, and She's Not There Because of a Love Story" By Glamour

Kerjaya
Gadot pada asalnya merancang untuk menjadi seorang peguam. Walau bagaimanapun, ketika berumur 18 tahun, beliau memenangi pertandingan Miss Israel 2004 dan pergi ke Ecuador untuk bertanding dalam pertandingan Miss Universe. Gadot kemudiannya menyertai Pasukan Pertahanan Israel di mana beliau menyelesaikan khidmat ketenteraan selama dua tahun.

Selepas meninggalkan tentera, Gadot mengambil jurusan undang-undang di sebuah universiti. Selepas menyelesaikan tahun pertamanya di universiti, seorang pengarah pemilihan pelakon melihat kadnya dan memanggilnya untuk menghadiri uji bakat untuk watak gadis Bond, Camille Montes dalam filem Quantum of Solace. Beliau gagal untuk mendapat watak tersebut yang diberikan kepada Olga Kurylenko (yang kemudiannya bersaing bersama Gadot untuk watak Wonder Woman). Selepas uji bakat untuk Quantum of Solace, pengarah pemilihan pelakon tersebut memilih Gadot untuk watak Gisele dalam filem Fast & Furious.

Pada tahun 2007, Gadot mengambil bahagian dalam sesi penggambaran Maxim, "Wanita daripada tentera Israel" dan beliau ditampilkan dalam muka hadapan New York Post. Pada bulan April 2012, Shalom Life menyenaraikan beliau di tempat ke-5 dalam senarai "50 wanita Yahudi paling berbakat, bijak, kelakar dan cantik di dunia", di belakang model, Bar Refaeli dan pelakon, Eva Green. Pada tahun 2014, Gadot merupakan seorang daripada dua pelakon wanita Israel bersama Odeya Rush disenaraikan dalam wanita utama akan datang oleh majalah InStyle.Israel's Gal Gadot and Odeya Rush get noticed as Hollywood's newest leading ladies By Elia Berger, 8 Jun 2014, The Jerusalem Post

Model
Beliau telah mengetuai kempen antarabangsa untuk rum Captain Morgan, pewangi Gucci dan produk penjagaan kulit Vine Vera. Beliau juga telah mengiklankan Jaguar Cars. Beliau merupakan wajah jenama Gucci untuk wangian Bamboo, telefon pintar Huawei dan Miss Sixty. Beliau telah ditampilkan dalam muka hadapan Cosmopolitan, Glamour, Bride Magazine dan FHM. Gadot telah menjadi seorang model untuk Castro. Pada tahun 2013, pendapatan tahunan model beliau dianggarkan sekitar 2.4 juta. הדוגמניות המרוויחות ביותר בישראל  Forbes Israel, June 2013

Lakonan
Pada tahun 2008, Gadot membintangi drama Israel, Bubot. Beliau muncul sebagai Gisele dalam Fast & Furious, filem keempat dalam siri filem The Fast & the Furious. Pada tahun 2010, beliau mempunyai peranan kecil dalam filem Knight and Day. Pada awal tahun tersebut, beliau muncul dalam filem Date Night sebagai Natanya, teman wanita karakter Mark Wahlberg. Beliau menyambung wataknya sebagai Gisele dalam filem Fast Five. Pada tahun 2013, Gadot sekali lagi melakonkan watak Gisele dalam filem Fast & Furious 6.

Pada bulan Disember 2013, DC Entertainment mengumumkan bahawa Gadot telah dipilih untuk watak Wonder Woman dalam Batman v Superman: Dawn of Justice dan telah ditandatangani untuk dua filem sekuel termasuk Justice League dan filem solo Wonder Woman.L.A.Times HeroComplex:Gal Gadot cast as Wonder Woman: Comics world reacts on Twitter Gadot menerima latihan pedang, Kung Fu kickboxing (tomoi), capoeira dan jiu-jitsu Brazil sebagai persediaan untuk watak tersebut. Lakonan Gadot sebagai adiwira tersebut telah dipuji sebagai bahagian terbaik dalam filem itu.

Juga pada tahun 2016, beliau membintangi filem jenayah debaran arahan John Hillcoat, Triple 9 bersama-sama Kate Winslet dan Aaron Paul. Beliau juga membintangi filem Criminal sebagai isteri karakter Ryan Reynolds. Gadot melakonkan peranan utama dalam filem komedi, Keeping Up with the Joneses bersama-sama Isla Fisher dan Jon Hamm.

Pada tahun 2017, Gadot membintangi filem solo untuk wataknya, Wonder Woman.  Dia mengembalikan peranannya dalam Justice League, yang dikeluarkan pada bulan November 2017, dan merupakan penampilan yang ketiga dalam DC Extended Universe. In 2017 Gadot was also invited to become a member of the Academy of Motion Picture Arts and Sciences.

Gadot memberikan suara Shank dalam filem Walt Disney Animation Studios Ralph Breaks the Internet.

Gadot juga akan membintangi Dwayne Johnson dan Ryan Reynolds dalam filem thriller Netflix Red Notice yang akan datang, ditulis dan diarahkan oleh Rawson Marshall Thurber.

Kehidupan peribadi
Gadot berkahwin dengan teman lelakinya, seorang ahli perniagaan Israel, Yaron Varsano semasa pengambaran Fast & Furious pada 28 September 2008. Pasangan ini memiliki sebuah hotel di daerah Neve Tzedek, Tel Aviv. Pada tahun 2015, suaminya, Yaron Varsano menjual hotel itu kepada Roman Abramovich dengan harga $26 juta.Shlomit Tsur (13 April 2015). "Roman Abramovich buys Tel Aviv hotel" Globes Pada bulan November 2011, Gadot melahirkan anak pertama mereka, Alma.

Filemografi
+Kunci  Menunjukkan produksi yang belum dikeluarkan 

Filem
 Tahun  Tajuk  Peranan  Pengarah  Nota 2009 Fast & Furious Gisele Yashar Justin Lin2010 Date Night Natanya Shawn Levy Knight and Day Naomi James Mangold 2011 Fast FiveGisele Yashar Justin Lin 2013 Fast & Furious 6 Justin Lin 2014 Kicking Out Shoshana Mirit Shay Kanot  2015 Furious 7 Gisele Yashar James Wan 2016 Triple 9 Elena Vlaslov John Hillcoat  Batman v Superman: Dawn of Justice Diana Prince / Wonder Woman Zack Snyder  Criminal Jill Pope Ariel Vromen  Keeping Up with the Joneses Natalie Jones Grey Mottola 2017 Wonder WomanDiana Prince / Wonder Woman Patty Jenkins  Justice League Zack Snyder  Joss Whedon (penampilan khas)  2018 Ralph Breaks the Internet Shank (suara) Rich Moore dan Phil Johnston 2019 Between Two Ferns: The Movie Dirinya sendiri Scott Aukerman  Kameo 2020 Wonder Woman 1984  Diana Prince / Wonder Woman Patty Jenkins Penerbit2021 Death on the Nile  Linnet Ridgeway-Doyle Kenneth Branagh Pra-produksi Red Notice   Rawson Marshall Thurber Pos-produksi Irena Slender  Irena Slender Pra-produksi; juga penerbit

Televisyen
 Tahun  Tajuk  Peranan  Nota 2007  Bubot  Miriam "Merry" Elkayam  Siri Israel 2009  Entourage  Lisa  Episod: "Amongst Friends" 2009  The Beautiful Life  Olivia  Episod: "The Beautiful Aftermath""The Beautiful Lie""The Beautiful Triangle" 2011  Asfur  Kika  Siri Israel. Musim 2. 2012  Katmandu  Yamit Bareli   Siri Israel 2012  Eretz Nehederet  Diri sendiri  Rancangan Israel. Episod: "Musim 9, Episod 7" 2021  Zack Snyder's Justice League  Diana Prince / Wonder Woman 4 episod

Rujukan

Pautan luar





Category:Kelahiran 1985
Category:Orang hidup
Category:Pelakon wanita Israel
Category:Peragawati Israel
Category:Pelakon filem Israel
Category:Pelakon televisyen Israel